4ನೇ ಮಗುವಿನ ತಾಯಿಯಾದ ಶಿವೊನ್‌ ಜಿಲಿಸ್‌ – 14ನೇ ಮಗುವಿಗೆ ಅಪ್ಪನಾದ ಎಲಾನ್‌ ಮಸ್ಕ್‌

ವಾಷಿಂಗ್ಟನ್‌: ವಿಶ್ವದ ನಂ.1 ಶ್ರೀಮಂತ ಎಲಾನ್‌ ಮಸ್ಕ್‌ (Elon Musk) ಅವರ ಪತ್ನಿ ಶಿವೊನ್‌ ಜಿಲಿಸ್ (Shivon Zilis) ತಮ್ಮ ನಾಲ್ಕನೇ ಮಗುವಿಗೆ ಜನ್ಮ ನೀಡಿದ್ದಾರೆ. ಈ ಮೂಲಕ ಮಸ್ಕ್‌ 14ನೇ ಮಗುವಿನ ತಂದೆಯಾಗಿದ್ದಾರೆ.

ಸೆಲ್ಡಾನ್ ಲೈಕರ್ಗಸ್ ಹೆಸರಿನ ಗಂಡು ಮಗುವಿಗೆ ಜನ್ಮ ನೀಡಿದ್ದು ಈ ಸಂತಸವನ್ನು ತಮ್ಮ ಎಕ್ಸ್‌ ಖಾತೆಯಲ್ಲೂ ಹಂಚಿಕೊಂಡಿದ್ದಾರೆ. ಇದನ್ನೂ ಓದಿ: ಎಲಾನ್‌ ಮಸ್ಕ್‌ ಅವರ 13ನೇ ಮಗುವಿಗೆ ಜನ್ಮ ನೀಡಿದ್ದೇನೆ: ಆಶ್ಲೇ ಹೇಳಿಕೆಗೆ ಮೌನ ಮುರಿದ ಮಸ್ಕ್‌

Discussed with Elon and, in light of beautiful Arcadia’s birthday, we felt it was better to also just share directly about our wonderful and incredible son Seldon Lycurgus. Built like a juggernaut, with a solid heart of gold. Love him so much

— Shivon Zilis (@shivon) February 28, 2025

ಶಿವೊನ್‌ ಜಿಲಿಸ್‌ ತನಗೆ 4ನೇ ಗಂಡು ಮಗು ಯಾವಾಗ ಜನಿಸಿದ್ದು ಎಂಬದನ್ನು ಬಹಿರಂಗಪಡಿಸದಿದ್ದರೂ ವಿಷಯವನ್ನು ಹಂಚಿಕೊಂಡಿದ್ದಾರೆ. ಇದಕ್ಕೆ ಎಕ್ಸ್‌ನಲ್ಲೇ ಪ್ರತಿಕ್ರಿಯಿಸಿರುವ ಮಸ್ಕ್‌ ಲವ್‌ ಎಮೋಜಿಯೊಂದಿಗೆ ಕಾಮೆಂಟ್‌ ಮಾಡಿದ್ದಾರೆ.

ಶಿವೊನ್‌ ಜಿಲಿಸ್‌ 2021ರ ನವೆಂಬರ್‌ನಲ್ಲಿ ಮೊದಲ ಬಾರಿಗೆ ಅವಳಿ ಮಕ್ಕಳಿಗೆ (ಹೆಸರು- ಸ್ಟ್ರೈಡರ್ ಮತ್ತು ಅಜುರೆ) ಜನ್ಮ ನೀಡಿದ್ದರು. ಆದ್ರೆ ಅದನ್ನು ರಹಸ್ಯವಾಗಿ ಮುಚ್ಚಿಟ್ಟಿದ್ದರು. 2022ರಲ್ಲಿ ಮಗು ಜನಿಸಿದ ವಿಷಯ ಬಹಿರಂಗಪಡಿಸಲಾಗಿತ್ತು. 2022ರಲ್ಲಿ 2ನೇ ಮಗು, 2024ರಲ್ಲಿ 3ನೇ ಮಗುವನ್ನು ಸ್ವಾಗತಿಸಿಲಾಯಿತು. ಸದ್ಯ ಇದೀಗ 4ನೇ ಮಗುವಿಗೆ ಜನ್ಮ ನೀಡಿರುವುದಾಗಿ ಜಿಲಿಸ್‌ ಪೋಸ್ಟ್‌ನಲ್ಲಿ ಹಂಚಿಕೊಂಡಿದ್ದಾರೆ.

2025ರಲ್ಲಿ ಮಸ್ಕ್‌ ಅವರ ಮಾಜಿ ಪತ್ನಿ ಜಸ್ಟಿನ್ ವಿಲ್ಸನ್ ಅವರಿಗೆ ಜನಿಸಿದ್ದ ಮೊದಲ ಮಗ ನೆವಾಡಾ ಅಲೆಕ್ಸಾಂಡರ್‌ ಕಳೆದ ಕೆಲ ವಾರಗಳ ಹಿಂದೆಯಷ್ಟೇ ತೀರಿಕೊಂಡರು. ಬಳಿಕ ದಂಪತಿಗೆ ಅವಳಿ ಮತ್ತೊಮ್ಮೆ ತ್ರಿವಳಿ ಮಕ್ಕಳಾಯಿತು. ಇದನ್ನೂ ಓದಿ: ಟ್ರಂಪ್-ಝೆಲೆನ್ಸ್ಕಿ ನಡ್ವೆ ಮಾತಿನ ಚಕಮಕಿಗೆ ಬೆಚ್ಚಿಬಿದ್ದ ವಿಶ್ವ – ನಿಮ್ಮಿಂದ 3ನೇ ಮಹಾಯುದ್ಧ ಎಂದ ಯುಎಸ್‌ ಅಧ್ಯಕ್ಷ

ಇತ್ತೀಚೆಗೆ ಅಮೆರಿಕದ ಮೇಕ್‌ ಅಮೆರಿಕ ಗ್ರೇಟ್‌ ಅಗೇನ್‌ (MAGA) ಲೇಖಕಿ, ಇನ್‌ಫ್ಲೂಯನ್ಸರ್‌ ಆಶ್ಲೇ ಸೇಂಟ್ ಕ್ಲೇರ್ (Ashley St. Clair), 5 ತಿಂಗಳ ಹಿಂದೆ ನನಗೆ ಮಗು ಜನಿಸಿದೆ. ಈ ಮಗುವಿನ ತಂದೆ ಎಲಾನ್‌ ಮಸ್ಕ್‌ (Elon Musk) ಎಂದು ಹೇಳಿದ್ದರು.